Μαίρη Κάσατ

Η Μαίρυ Στίβενσον Κάσσατ (; 22 Μαΐου, 1844 - 14 Ιουνίου, 1926) ήταν Αμερικανίδα ζωγράφος και χαράκτης. Γεννήθηκε στην Πενσυλβάνια μα έζησε το μεγαλύτερο μέρος της ενήλικης ζωής της στη Γαλλία, όπου πρώτα έγινε φίλη με τον Εντγκάρ Ντεγκά και έπειτα έκανε εκθέσεις μαζί με τους Ιμπρεσιονιστές. Η Κάσσατ συχνά δημιουργούσε εικόνες από την δημόσια και ιδιωτική ζωή των γυναικών, δίνοντας ιδιαίτερη έμφαση στον στενό δεσμό ανάμεσα στις μητέρες με τα παιδιά.

Περιγράφεται το 1894 από τον Γκυστάβ Ζοφρουά, ως μία από τις «Les Trois grandes dames» (Τρεις μεγάλες κυρίες) του Ιμπρεσιονισμού, μαζί με την Μαρί Μπρακεμόν  και Μπερτ Μοριζό.

Πρώιμα χρόνια

Η Κάσσατ γεννήθηκε στο Άλλεγκενυ Σίτυ της Πενσυλβάνια, που πια ανήκει στο Πίτσμπουργκ. Γεννήθηκε σε οικογένεια της ανώτερης μεσαίας τάξης: Ο πατέρας της, Ρόμπερτ Σίμπσον Κάσσατ, ήταν επιτυχημένος χρηματιστής και κερδοσκόπος γης. Καταγόταν από τον Γάλλο Ουγενότο Ζακ Κοσσάρ, ο οποίος ήρθε στο Νέο Άμστερνταμ το 1662. Η μητέρα της, Κάθριν Κέλσο Τζόνστον, προερχόταν από οικογένεια τραπεζιτών. Η Κάθριν Κάσσατ που ήταν μορφωμένη και πολύ καλά διαβασμένη, είχε μια βαθιά επίδραση στην κόρη της. Εξαιτίας αυτού η δια βίου φίλη της Κάσσατ, Λουιζίν Χέιβμαϊερ έγραψε στα απομνημονεύματά της: «Όποιος είχε το προνόμιο να γνωρίσει τη μητέρα της Μαίρυ Κάσσατ, θα καταλάβαινε αμέσως ότι από αυτήν και μόνο η (Μαίρυ) κληρονόμησε την ικανότητά της». Το πατρογονικό επώνυμο ήταν Cossart. Η Κάσσατ ήταν μακρινή ξαδέλφη του καλλιτέχνη Ρόμπερτ Χένρυ. Η Κάσσατ ήταν ένα από τα επτά παιδιά της οικογένειας, εκ των οποίων τα δύο πέθαναν σε νηπιακή ηλικία. Ο ένας αδελφός της, Αλεξάντερ Τζόνστον Κάσσατ, αργότερα έγινε πρόεδρος της Εταιρείας Σιδηροδρόμων της Πενσυλβάνια. Η οικογένειά της μετακόμισε ανατολικά, πρώτα στο Λάνκαστερ της Πενσυλβάνια και έπειτα στην περιοχή της Φιλαδέλφειας, όπου πήγε σχολείο σε ηλικία έξι ετών.

Η Κάσσατ μεγάλωσε σε ένα περιβάλλον που πίστευε πως τα ταξίδια ήταν αναπόσπαστο μέρος της  εκπαίδευσης. Πέρασε πέντε χρόνια στην Ευρώπη και επισκέφθηκε πολλές από τις πρωτεύουσες, συμπεριλαμβανομένου του Λονδίνου, του Παρισιού και του Βερολίνου. Ενώ ήταν στο εξωτερικό, έμαθε γερμανικά και γαλλικά και έκανε τα πρώτα της μαθήματα στη ζωγραφική και τη μουσική. Είναι πιθανό ότι η πρώτη επαφή της με τους Γάλλους καλλιτέχνες Ζαν Ωγκύστ Ντομινίκ Ενγκρ, Ευγένιος Ντελακρουά, Ζαν-Μπατίστ Καμίλ Κορό, Γκυστάβ Κουρμπέ ήταν στη Διεθνή Έκθεση του Παρισιού το 1855. Επίσης στην έκθεση ήταν ο Ντεγκά και ο Πισαρό, που αργότερα και οι δύο υπήρξαν συνάδελφοι και μέντορές της.

Νέα Γυναίκα

Η Μαίρυ Κάσσατ απεικονίζει τη Νέα Γυναίκα του 19ου αιώνα, από την πλευρά της γυναίκας. Ως μια επιτυχημένη, άρτια εκπαιδευμένη καλλιτέχνης που ποτέ δεν παντρεύτηκε, η Κάσσατ -όπως και η Έλλεν Ντέυ Χέιλ, η Ελίζαμπεθ Κόφφιν, η Ελίζαμπεθ Νωρς και η Σεσίλια Μπώ— προσωποποιείται στη Νέα Γυναίκα. Αυτή «ξεκίνησε τις αρχικές βάσεις ανάπλασης της εικόνας της Νέας Γυναίκας, που προερχόταν από την επίδραση της έξυπνης και δραστήριας μητέρας της, Κάθριν Κάσσατ που πίστευε στην μόρφωση των γυναικών ώστε να είναι καταρτισμένες και κοινωνικά ενεργές. Αυτή απεικονίζεται στο έργο "Διαβάζοντας τη “Le Figaro”» (1878).

Γκαλερί

Δείτε ακόμα
 Ιστορία της ζωγραφικής
 Δυτική ζωγραφική
 Γυναίκες καλλιτέχνες

Σημειώσεις

Παραπομπές

Βιβλιογραφία

Περαιτέρω ανάγνωση
 Adelson, Warren; Bertalan, Sarah; Mathews, Nancy Mowll; Pinsky, Susan; Rosen, Marc (2008). Mary Cassatt: Prints and Drawings from the Collection of Ambroise Vollard. New York: Adelson Galleries. ISBN 0-9815801-0-6.
 Pinsky, Susan; Rosen, Marc; Adelson, Warren; Cantor, Jay E.; Shapiro, Barbara Stern (2000). Mary Cassatt: Prints and Drawings from the Artist’s Studio. Princeton, NJ: Princeton University Press. ISBN 0-691-08887-X.
 ISBN 0300085699 (see index)

Εξωτερικοί σύνδεσμοι

Βίντεο
Όλα από το Smarthistory
 Μαίρη Κάσατ: Το μπάνιο του παιδιού 
 Μαίρη Κάσατ: Στο θεωρείο
 Μαίρη Κάσατ: Γυναίκα με μαργαριταρένιο κολιέ σε θεωρείο 
 Μαίρη Κάσατ: Το θεωρείο

Σύνδεσμοι
 Οι πίνακες με γάτες της Μαίρη Κάσατ
 Βοήθεια για τα γράμματα της Μαίρη Κάσατ στο Αμερικανικά Αρχεία Τέχνης του Smithsonian, 1882-1926
 Παρουσίαση με έργα τέχνης της Google
 Η Μαίρη Κάσατ στην Εθνική Γκαλερί Τέχνης
 Γκαλερί για τη Μαίρη Κάσατ από το MuseumSyndicate.com 
 Η Μαίρη Κάσατ στο WebMuseum.
 
Εκτυπώσεις της Μαίρη Κάσατ στο National Art History Institut (INHA) στο Παρίσι 
Τα αρχεία της οικογένειας Χαβμάιερ που αφορούν συλλογές τέχνης Η Μαίρη Κάσατ υπήρξε στενή φίλη με την Λουιζίν Χαβμάιερ και έδρασε ως σύμβουλος συλλογής τέχνης και αγοραστής εκ μέρους της οικογένειας Χαβμάιερ. Αυτή η αρχειακή συλλογή περιλαμβάνει αυθεντικά γράμματα από τη Μαίρη Κάσατ στη Λουιζίν και Χένρι Χαβμάιερ.
 Το ίδρυμα στη Γαλλία για τη μνήμη της Μαίρη Κάσατ, που βρίσκεται στο χωριό  Mesnil-Theribus, όπου η Κάσατ έζησε και είναι θαμμένη.
 Bibliothèque numérique de l'INHA - Εκτυπώσεις της Μαίρης Κάσατ 

Ιμπρεσιονιστές ζωγράφοι
Νέα Γυναίκα
Αμερικανοί φεμινιστές